OzLabs/hebrew-wiki-articles huggingface dataset:
מחלף עד הלום

מחלף עד הלום (בעבר נקרא מחלף אשדוד דרום) הוא מחלף בכביש 4 המחליף את "צומת אשדוד דרום" ומשמש ככניסה הדרומית לאשדוד דרך רחוב מנחם בגין. הפרויקט לבניית המחלף כלל את שדרוג כביש 4 בקטע שבין שדה עוזיהו לגן יבנה והסדרת הצמתים של אזור התעשייה עד הלום, גן יבנה ובגין-סנה.

שמו ניתן לו מאחר שהוא נמצא בנקודה הצפונית ביותר אליה הגיע חיל המשלוח המצרי שפלש לארץ ישראל במלחמת העצמאות.

==היסטוריה==
פרויקט הקמת המחלף הוכרז כפרויקט לאומי, במרץ 2003. במטרה להעביר את הפרויקט לטיפול מואץ של הוועדה לתשתיות לאומיות. מטרת הפרויקט הייתה בין היתר גם להקים הפרדה מפלסית בין שדרות מנחם בגין למסילת לוד-אשקלון, בכניסה הדרומית לאשדוד, ולהקל את עומסי התנועה הכבדים במקום בשעות הבוקר ואחר הצהריים.

ראש המועצה המקומית גן יבנה, אהרון דרור, התנגד לתוכנית שהוצעה, מאחר שהיא לא אפשרה גישה ישירה מגן יבנה לתחנת הרכבת אשדוד – עד הלום, אלא האריכה את הנסיעה בכ-3 ק"מ. עקב כך תוקנה התוכנית, ונכלל בתכנון המחלף חניון חדש בצידה המזרחי של התחנה, וגישה אליו בגשר עילי להולכי רגל.

לאחר עיכוב של שנתיים: פורסם המכרז להקמת המחלף באוקטובר 2006, בעלות של 360 מיליון שקל. בדצמבר 2007, פקחי מנהל התכנון שהגיעו לבחון את עבודות ההקמה, גילו שאחד מעמודי הגשר חסר וכי בתוכניות הבינוי קוצר הגשר ב-50 מטר. לפקחים התברר כי תוכנית הגשר שונתה בלי שדווח על כך כנדרש לוועדת לתשתיות לאומיות. העבודות באתר הופסקו בזמן שנערך בירור באשר לשינויים שבוצעו בתוכנית ובאשר להשלכותיהם. התברר כי עקב איחור של חמישה חודשים בהסרת קווי מתח גבוה של חברת החשמל במקום נאלץ הקבלן לשנות את שיטת הקמת הגשר, תוך שהוא מקצר את אורכו ולכן חוסך בהצבת עמוד תומך נוסף.

בשלב הראשון נפתח באוקטובר 2008 גשר חדש שהחליף את הצומת הישן ובנוסף הוקם צומת זמני, וב-26 במאי 2009 הושלמה הכניסה לעיר והיציאה ממנה כך שהתנועה מתנהלת באופן רציף ללא רמזורים.

במסגרת העבודות שוקם גם גשר עד הלום העות'מאני.

==גלריה==
<gallery>
Adhalominterch089.jpg|מחלף עד הלום ממערב
Ashdod Ad Halom 2.jpg|מחלף עד הלום, תחנת הרכבת ומתחם הקניות, יולי 2020
</gallery>

==קישורים חיצוניים==

*[https://web.archive.org/web/20090609115859/http://www.mynet.co.il/articles/0,7340,L-3721041,00.html מהיום התנועה זורמת: נפתח מחלף עד הלום], אתר mynet, 26 במאי 2009

==הערות שוליים==

קטגוריה:אשדוד: תחבורה
עד הלום, מחלף
משל העיוורים

משל העיוורים (בהולנדית: Parabel van de Blinden; 1568) הוא ציור שמן על לוח עץ, 86 × 154 ס"מ, מאת פיטר ברויגל האב. התמונה מוצגת כיום במוזיאון קאפודימונטה בנאפולי.

התמונה הוזמנה על ידי אלכסנדר פארנֶזֶה, דוכס פארמה .

נושא הציור מבוסס על הפסוק המכונה "משל העיוורים" בברית החדשה, הבשורה על פי לוקאס, פרק ו' 39: 

כיצירות אחרות של ברויגל, גם ביצירה זו רגישות ומודעות לטבע האנושי. הדמויות ביצירותיו של ברויגל אינן אידיאליות. דמויותיו אינן ממוקמות בהכרח בארמונות או בכנסיות, והוא אינו מתמקד בעשירים ומפורסמים, או בגיבורי התנ"ך, אלא באדם הפשוט. ברויגל מתבונן בעולם ומתארו על פגמיו מתוך מבט מרוחק במקצת ואירוני החושף את הכסילות האנושית ואת פגיעותה.

ביצירה "משל העיוורים" מתוארות שש דמויות של בני אדם עיוורים, האוחזים במקלות נחיה וצועדים קדימה תוך אחיזה זה בזה. כל אחת מהדמויות חולה במחלה אחרת שכפי הנראה הביאה עליה את העיוורון. הדמות הראשונה כבר נפלה לתוך תעלת מים והיא שרועה בה. הדמות השנייה, האוחזת בה, נוטה קדימה ומצויה באמצע הנפילה. אותה דמות צדה את מבטו של הצופה מכוונת את פניה הישר אליו, וכמו מרמזת לו שגם הוא יחליק במדרון בבוא יומו. הדמות שאחריה, שאינה יודעת על העומד להתרחש, מגששת את דרכה מכיוון שאינה חשה באדם שלפניה, אך בידה הימנית עסוקה בסידור בגדיה, מבלי לדעת שבעוד רגע סידורם לא ישנה כלל. גם שאר שלוש הדמויות הולכות לקראת נפילתן בעיוורון ובחוסר מודעות.

ניתן להבין בכמה דרכים את המסר ביצירה זו. ניתן להביט עליה כעל תמונה הבאה לתאר בבדיחות הדעת את האפיזודה המוזכרת בברית החדשה מדבריו של ישו. בנוסף, ניתן לראותה כביקורת על הכסילות האנושית, על ההולכים בתלם מבלי לשאול את עצמם שאלות. ציור הכנסייה ברקע עשוי להזכיר לצופה כי עליו ללכת בדרכי האל או הדת ולסמוך עליהם יותר מאשר על מעשיהם של בני אנוש.

קטע מהציור "משל העיוורים" מעטר את כריכת רב המכר על העיוורון מאת ז'וזה סאראמאגו.

==קישורים חיצוניים==

* [https://web.archive.org/web/20131214111707/http://cir.campania.beniculturali.it/museodicapodimonte/thematic-views/image-gallery/OA900019?searchterm=bruegel&set_language=en משל העיוורים], באתר מוזיאון קאפודימונטה 

קטגוריה:ערכים שבהם תבנית בריטניקה אינה מתאימה
קטגוריה:ציור של תקופת הרנסאנס
קטגוריה:פיטר ברויגל האב
קטגוריה:ציורי שמן
קטגוריה:ציורים מהמאה ה-16
טושק

טוֹשֶׁק (בפולנית: Toszek; בגרמנית: Tost) היא עיירה במחוז גליביצה, בפרובינציית שלזיה שבפולין. מספר תושביה עומד על כ-3,600.
== היסטוריה ==
קיימת עדות להתיישבות במקום מן המאה ה-9 או ה-10, כשהאזור היה תחת שליטתו של מיישקו הראשון לבית פיאסט ומאוחר יותר תחת שליטתו של בולסלאב האמיץ. העיירה הוקמה אז כמצודה מיושבת. ב-1235 קיבלה זכויות עיר. למן 1281 ואילך הפכה העיר למושבו של "הדוכס מטושק". במהלך המאה ה-14 עבר השטח של בית פיאסט לאימפריה של בית הבסבורג. ב-1536 קיבלה העיר זכויות מגדבורג מן המלך (ומאוחר יותר הקיסר) פרדיננד הראשון. ב-1593 מכר רודולף השני את הטירה ואת השטח למלכיור פון רדרן. בין השנים 1791–1797 השתייכה הטירה והשטחים שסביב לה ליוזף פון אייכנדורף.

ב-1921, במסגרת משאל, הצביע רוב (86%) התושבים בעד השארות טושק כחלק מגרמניה. לאחר תום מלחמת העולם השנייה הפכה העיר, יחד עם כל אזור שלזיה לחלק מפולין. הנ.ק.ו.ד. הקים בבית חולים נטוש לחולי נפש מחנה מאסר לתושבי האזור הגרמנים ולמשתפי הפעולה עימם. כ-3,000 מתוך 5,000 העצורים לא שרדו את התנאים הקשים במחנה.

בחלוקה המנהלית הקודמת של פולין (בין 1975 ל-1998) השתייכה העיירה למחוז קטוביץ.

== יהודים ==
יהודים התגוררו באזור טושק לפחות מאמצע המאה ה-17. בית עלמין בעיר עצמה הוקם במהלך המחצית הראשונה של המאה ה-19. ב-20 במאי 1833 פרצה שרפה בעיר שכילתה חלקים נרחבים ממנה, ולאחריה, נבנה בית כנסת שנחנך ב-1836. בית הכנסת חולל ב-9 בנובמבר 1938 והנאצים עצרו את תושבי העיר היהודים. יהודי טושק נשלחו מאוחר יותר למחנות ריכוז ונרצחו שם. מבית העלמין נותרו שמונה מצבות. ב-2006 החלה יוזמה מקומית לשיקום בית העלמין. כיום לא חיים יהודים בטושק.

בין היהודים ילידי העיר, אבי ספורט הנכים לודוויג גוטמן.

==קישורים חיצוניים==

* 
* 
* 

==הערות שוליים==

קטגוריה:שלזיה (פרובינציה): יישובים
קטגוריה:יישובים שהוקמו במאה ה-12
היינריך גייסלר

יוהאן היינריך וילהלם גייסלר (26 במאי 1814 - 24 בינואר 1879) היה פיזיקאי גרמני הידוע בעיקר בזכות המצאת שפופרת גייסלר, שהייתה שפופרת קתודית עשויה זכוכית, שבה ניתן היה לצפות בהתפרקויות חשמליות בין אלקטרודות הנמצאות באזור השאוב מאוויר.

הוא נולד בתורינגיה לאב שהיה מהנדס ועסק בייצור זכוכית.
שפופרת גייסלר
בשנת 1855 השתתף בתערוכה עולמית בפריז וקיבל מדליית זהב על מכשירי מדידה שונים. ההמצאות שלו היו פריצת דרך שנתנה אפשרות לבניית מכשירים שונים כולל מנורות פלואורסצנט וטלוויזיות.

בשנת 1868 הוזמן לאוניברסיטת בון ולימד שם עד מותו.

==קישורים חיצוניים==

* 
* 

קטגוריה:פיזיקאים גרמנים
קטגוריה:סגל אוניברסיטת בון
קטגוריה:גרמנים שנולדו ב-1814
קטגוריה:גרמנים שנפטרו ב-1879
שפופרת גייסלר

שפופרות גייסלר
שפופרת גייסלר היא שפופרת קתודית, שהומצאה על ידי היינריך גייסלר ויוליוס פלוקר בסביבות שנת 1855. השפופרת שימשה לחקר תופעת הקרניים הקתודיות, וסייעה לבצע ניסויים מדעיים שלא היו אפשריים קודם לכן.

שפופרת גייסלר בנויה משפופרת זכוכית שממנה נשאב האוויר, כשבתוכה שתי אלקטרודות. כאשר מופעל מתח חשמלי גבוה בין האלקטרודות נוצרת התפרקות חשמלית.

==קישורים חיצוניים==

==הערות שוליים==

קטגוריה:פיזיקה: מתקני ניסוי ותצפית
קטגוריה:גרמניה: המצאות
ברונו לרצר

ברונו לרצר (בגרמנית: Bruno Loerzer; 22 בינואר 1891 – 23 באוגוסט 1960) היה אלוף הפלות בשירות האוויר הגרמני במלחמת העולם הראשונה ששימש כבכיר בלופטוואפה במלחמת העולם השנייה.

==ביוגרפיה==
===קריירה מוקדמת===
לרצר נולד בברלין והחל מינואר 1913 היה קצין בגדוד חיל רגלים של הצבא הגרמני. בגדוד בו שירת פגש את הרמן גרינג, עמו התחבר. בעקבות חוויית טיסה באביב 1914 ביקש לעבור לשירות האוויר הגרמני וב-15 ביולי 1914 החל בלימודי טיסה באו רן. לאחר תחילת מלחמת העולם הראשונה עבר בית הספר לטיסה לפרייבורג, שם פגש לרצר את גרינג והמליץ לו לבקש העברה לחיל האוויר כדי להיות תצפיתן שלו. בהמשך נשלח לרצר לדרמשטאדט לאימון מתקדם והרמן גרינג הגיע לשם לאימוני תצפיתנים. עם סיום הכשרתו הוצב בטייסת 25 שהוצבה בארמייה החמישית שבפיקודו של וילהלם, נסיך הכתר של גרמניה. גרינג הצליח לתחמן את דרכו להיות תצפיתן בצוות של לרצר והשניים יצאו ביחד לגיחות סיור רבות להשגת מודיעין על הביצורים באזור ורדן. הם גם התחברו למפקד הארמייה וילהלם. בהמשך 1915 עבר לרצר הסבה למטוסים חד מושביים ובינואר 1917 הוא מונה למייסד ומפקד של צוות תקיפה על מטוסי אלבטרוס.
עד לסיום המלחמה צבר לרצר 44 הפלות, והגיע לדרגת האופטמן. לרצר היה לקראת סיום המלחמה אחד ממפקדי שלושת "הקרקסים המעופפים" כשפיקד על יאגדשויידר (כנף) 3 (Jagdgeschwader III) מפברואר 1918 ועד לסיום המלחמה. הוא זכה באות פור לה מריט על הצלחתו.

לאחר סיום המלחמה לחם לרצר בשורות הפרייקור, המיליציות הימניות הקיצוניות. במהלך שנות ה-30 שימש בתפקידים שונים בחברות תעופה אזרחיות בגרמניה, ולאחר הקמת הלופטוואפה ב-1935 שב והצטרף לשורותיה.

===מלחמת העולם השנייה ואחריתו===
עקב ידידותו רבת השנים עם גרינג קודם לדרגת גנרל ב-1939. במהלך המערכה על צרפת ב-1940 היה מפקדו של קורפוס האוויר ה-2 שהיה חלק מצי האוויר השלישי עליו פיקד הוגו שפרלה. ביחד עם מטוסי קורפוס האוויר ה-8 וולפרם פון ריכטהופן סייעו הכוחות שבפיקודו לכוחות הקרקע במבקע הקריטי באזור סדאן. במהלך מלחמת העולם השנייה התקדם לרצר והגיע לדרגת גנרל אוברסט ב-1943. עם זאת, קידום זה, ומינויו של לרצר לראש מחלקת כוח האדם בלופטוואפה, הביאו למשבר בינו ובין ההנהגה הנאצית. בדצמבר 1944 הוצא לרצר משירות פעיל, ובאפריל 1945 סולק מן הצבא.

לרצר מת בהמבורג בשנת 1960.

==קישורים חיצוניים==

==הערות שוליים==

קטגוריה:גנרלים בלופטוואפה
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:אלופי הפלות במלחמת העולם הראשונה
קטגוריה:טייסים גרמנים במלחמת העולם הראשונה
קטגוריה:מעוטרי צלב האבירים
קטגוריה:גרמנים שנולדו ב-1891
קטגוריה:גרמנים שנפטרו ב-1960
דמיטרי אלניצ'ב

דמיטרי אנטולייביץ' אלניצ'ב (ברוסית: Дми́трий Анато́льевич Але́ничев; נולד ב-20 באוקטובר 1972 בוליקיה לוקי, ברית המועצות) הוא כדורגלן עבר רוסי ששיחק בקבוצות ספרטק מוסקבה, רומא ופורטו. לאחר פרישה ממשחק פעיל עבר אלניצ'ב לפוליטיקה. בשנת 2010 עזב את החיים הפוליטיים והחל לאמן קבוצות כדורגל.

דמיטרי אלניצ'ב החל את הקריירה בקבוצה הסובייטית לוקומוטיב מוסקבה. לאחר שלוש עונות עבר ליריבה העירונית ספרטק מוסקבה. במדי ספרטק זכה אלניצ'ב בשלוש אליפויות ופעמים זכה בגביע הרוסי. בשנת 1997 זכה אלניצ'ב בתואר "כדורגלן השנה ברוסיה" מטעם מגזין פוטבול וספורט אקספרס. שנה לאחר מכן הוא עבר לאיטליה, שם שיחק בקבוצות רומא ופרוג'ה.

בשנת 2000 חתם אלניצ'ב בקבוצה הפורטוגזית פורטו. בשתי עונות הראשונות שלו בפורטו הוא שותף במשחקים מעטים. בשנת 2002, עם התמנותו של ז'וזה מוריניו לתפקיד מאמן הקבוצה, השתנה מזלו של אלניצ'ב. הוא אומנם לא היה בהרכב הפותח של פורטו, אך כשחקן מחליף שותף במשחקים רבים. דווקא בגמר גביע אופ"א 2003 היה אלניצ'ב בהרכב הפותח של פורטו נגד סלטיק והבקיע שער בדקה ה-54. שנה לאחר מכן במשחק נגד מונקו בגמר ליגת האלופות הבקיע אלניצ'ב את השער השלישי. דמיטרי אלניצ'ב הוא אחד משלושת השחקנים שהבקיעו שער בשני גמרים רצופים של מפעלים ארופיים שונים (השניים האחרים הם רונאלד קומאן ורונלדו).

בשנת 2004 חזר אלניצ'ב לרוסיה והחל לשחק בקבוצת "ספרטק מוסקבה". ב-8 באפריל 2006 נתן אלניצ'ב ריאיון לעיתון ספורט רוסי, בו ביקר בחריפות את תפקודו של מאמן הקבוצה. בעקבות הראיון הוא נקנס, סולק מההרכב הראשון של הקבוצה וכרטיס השחקן שלו הועמד למכירה. כדי לסיים את הסכסוך החליט אלניצ'ב לעזוב את ספרטק מרצונו ובכך תמה הקריירה הספורטיבית שלו.

אלניצ'ב שיחק גם בנבחרת רוסיה והשתתף עמה במונדיאל 2002 ויורו 2004.

לאחר הפרישה מהכדורגל פנה אלניצ'ב לפוליטיקה. הוא התפקד למפלגת רוסיה המאוחדת וביוני 2007 נבחר מטעמה למועצת הפדרציה של רוסיה, כנציג של מחוז אומסק. היה חבר המועצה עד לשנת 2010, אז חזר לעולם הכדורגל.

בין השנים 2010-2012 אימן אלניצ'ב את נבחרת רוסיה עד גיל 18. בשנים 2011 - 2015 אימן את ארסנל טולה הרוסית, אותה להעפלה לליגת העל. בשנים 2015 -2016 אימן את ספרטק מוסקבה. ובשנים 2017-2019 אימן את קבוצת יניסיי קרסנויארסק, שגם אותה הוביל להעפלה לליגת העל.

==תארים==
* גביע אירופה לאלופות - 2004
* גביע אופ"א - 2003
* אליפות רוסיה- 1994, 1996, 1997
* הגביע הרוסי - 1994, 1998
* כדורגלן השנה ברוסיה (ספורט אקספרס) - 1997
* כדורגלן השנה ברוסיה (מגזין פוטבול) - 1997
* אליפות פורטוגל - 2003, 2004
* הגביע הפורטוגזי - 2003

==קישורים חיצוניים==

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני לוקומוטיב מוסקבה
קטגוריה:כדורגלני ספרטק מוסקבה
קטגוריה:כדורגלני רומא
קטגוריה:כדורגלני פרוג'ה
קטגוריה:כדורגלני פורטו
קטגוריה:פוליטיקאים רוסים
קטגוריה:כדורגלני נבחרת רוסיה
קטגוריה:מאמני ארסנל טולה
קטגוריה:מאמני ספרטק מוסקבה
קטגוריה:כדורגלני יורו 2004
קטגוריה:כדורגלני מונדיאל 2002
קטגוריה:רוסים שנולדו ב-1972
קטגוריה:זוכי פרס ג'נטלמן השנה בכדורגל הרוסי
סוורן סוזוקי

סוורן קוליס-סוזוקי נואמת ב[[אוניברסיטת אלברטה, כחלק מסדרת "נואמים מהפכניים 2006"]]
סוורן קוליס-סוזוקי (נולדה ב-30 בנובמבר 1979) היא אקטיביסטית סביבתית, נואמת וסופרת קנדית. בתה של הסופרת טרה אליזבת קוליס ושל הגנטיקאי והאקטיביסט הסביבתי דייוויד סוזוקי. היא נאמה ברחבי העולם על נושאים סביבתיים והפצירה במאזיניה לנקוט עמדה כנגד מה שלדעתה מהווה הרס הסביבה, לחשוב בטרם מעשה ולקחת אחריות אישית. נודעה בנאומה בפסגת כדור הארץ בעודה בת 12.

קוליס-סוזוקי נולדה וגדלה בעיר ונקובר שבקנדה. כשהייתה בת תשע ייסדה את "הארגון הסביבתי של הילדים" (ECO), קבוצת ילדים שמטרתה ללמד ילדים אחרים על נושאים סביבתיים. ב-1992, בעודה בת 12, היא וחבריה לקבוצה גייסו כסף כדי להגיע לפסגת כדור הארץ הראשונה בריו דה ז'ניירו. הם הצליחו במשימתם, וקוליס-סוזוקי, יחד עם שלושה מחברי ארגונה, הגיעה לפסגה ונאמה בה מול נציגי המדינות החברות באומות המאוחדות. בנאומה הציגה נושאים סביבתיים מנקודת מבט צעירה, תוך הבעת ביקורת חריפה על רשלנותם של המבוגרים והפגנת יכולת רטורית גבוהה שעליה זכתה לתשואות. בין השאר אמרה בנאומה, שאורכו 6 וחצי דקות בקירוב:

ב-1993 זכתה להיכלל ב"מצעד הכבוד" של "התוכנית הסביבתית של האומות המאוחדות". באותה שנה פורסם ספרה בן 32 העמודים "Tell the World" (לספר לעולם) על צעדים סביבתיים שיכולות לנקוט משפחות.

ב-2002 סיימה סוזוקי תואר ראשון באקולוגיה ובביולוגיה סביבתנית. לאחר סיום התואר היא בילתה שנתיים בטיולים. החל ב-2002 היא הגישה בשותפות את תוכנית האירוח לילדים "מסע הטבע של סוזוקי" בערוץ דיסקברי.

בתחילת 2002 סייעה סוזוקי לפתיחת צוות חשיבה מבוסס אינטרנט בשם "The Skyfish Project". כמו כן הייתה חברה בפאנל היועצים המיוחד של קופי ענאן. ככזו, היא וחברי "The Skyfish project" הציגו את מיזמם הראשון, "הכרה באחריות", בפסגת כדור הארץ 2002 ביוהנסבורג. צוות החשיבה התפרק ב-2004 כשסוזוקי הפנתה את תשומת לבה בחזרה ללימודיה, ונרשמה לאוניברסיטת ויקטוריה שבקולומביה המערבית כדי ללמוד .

==ראו גם==
* גרטה טונברי
* ליסיפריה קנגוג'אם

==קישורים חיצוניים==

* 

* [http://www.tapuz.co.il/blog/net/ViewEntry.aspx?EntryId=2200224 נאומה של סוורן סוזוקי בפסגת כדור הארץ 1992, בתרגום לעברית]
* [https://web.archive.org/web/20070505195028/http://www.slothclub.org/pages/activity/japan/sevtour/sevindex.htm מידע כללי על סוורן קוליס-סוזוקי], Severn Suzuki Speakers Tour (יפן).
* סוורן קוליס-סוזוקי, [http://www.time.com/time/2002/greencentury/engeneration.html "הצעירים לא יכולים לחכות"], מגזין טיים, אוגוסט 2002
* סוורן קוליס-סוזוקי, [https://web.archive.org/web/20080605210545/http://collectionscanada.gc.ca/rights-and-freedoms/023021-1300-e.html "חופש וזכויות"], באתר משרד הספריות והארכיונים הקנדי
* 

== הערות שוליים ==

קטגוריה:פעילות איכות הסביבה קנדיות
קטגוריה:סופרות קנדיות
קטגוריה:בוגרות אוניברסיטת ויקטוריה
קטגוריה:בוגרי אוניברסיטת ויקטוריה
קטגוריה:קנדיות שנולדו ב-1979
קטגוריה:קנדים שנולדו ב-1979
לנין (הר געש)

לַנין (בספרדית: Lanín) הוא הר געש בגבול ארגנטינה וצ'ילה, כ-50 ק"מ צפונית לסן מרטין דה לוס אנדס שבארגנטינה, וכ-50 ק"מ דרומית-מערבית לפוקון שבצ'ילה.
== גאוגרפיה ==
שלושה רבעים מההר הם בריבונות ארגנטינאית, וההר מצוי בתחומי הפארק הלאומי לנין. הרבע שבריבונות צ'ילה מצוי בתחומי הפארק הלאומי ויאריקה. גובהו של ההר 3,747 מטר מעל פני הים, וצדה הדרומי של פסגתו מכוסה קרחונים דרך קבע. עד שנות ה-80 של המאה העשרים, היה קרחון גם בצד הצפוני, אך קרחון זה נמס כמעט לחלוטין. הר הגעש לנין נחשב הר געש פעיל, אם כי הפעילות הוולקנית האחרונה בו הייתה במאה ה-18.

הר הגעש בולט לעומת המישורים הפטגוניים שממזרח לו, וביום בהיר ניתן לראותו אף מפיידרה דל אגילה, המרוחקת כ-200 ק"מ ממנו.

הר הגעש מופיע על דגלה ועל סמלה של פרובינציית נאוקן הארגנטינאית, שבתחומה הוא מצוי, ואף מוזכר בהמנונה.

==קישורים חיצוניים==

==הערות שוליים==

קטגוריה:קצרמר גאוגרפיה של צ'ילה
קטגוריה:הרי האנדים
קטגוריה:ארגנטינה: הרי געש
קטגוריה:פרובינציית נאוקן: גאוגרפיה
קטגוריה:פטגוניה
קטגוריה:אראוקניה
קטגוריה:צ'ילה: הרי געש
קטגוריה:גבול ארגנטינה–צ'ילה
זאדאר

זאדאר (בקרואטית: Zadar, בלטינית: Iader, באיטלקית: Zara) היא עיר בקרואטיה, השוכנת לחוף הים האדריאטי. אוכלוסייתה מוערכת ב-75,782 נפש (נכון ל-2011) והיא העיר החמישית בגודלה בקרואטיה. כ-93% מאוכלוסייתה נחשבים לקרואטים. העיר מהווה מרכז מנהלי של מחוז זאדאר ושל אזור החוף הדלמטי הצפוני. 

מול העיר מצויים האיים אוגליאן ופשמן, ובינם לבין העיר משתרע מיצר זאדאר. העיר בנויה על מצוק השוכן על חצי אי. בים שליד המצוק מפוזרים איים רבים השייכים לארכיפלג הקורנטי.

מערכת הביצורים של זאדאר מתקופת השלטון של הרפובליקה של ונציה הוכרזה כחלק מאתר המורשת העולמית מפעלי ההגנה הוונציאניים בין המאות ה-16 וה-17: סטטו דה טרה ומערב סטטו דה מאר ב-2017, יחד עם עוד אתרים באיטליה, מונטנגרו וקרואטיה.

שער טראפרמה בזאדאר

==היסטוריה==
קיימות עדויות על התיישבות מוקדמת של העיר, על ידי ליבורנים. העיר ידעה שלטונות שונים במהלך ההיסטוריה: בתקופת האימפריה הביזנטית הייתה זאדאר בירת מחוז דאלמטיה. למרות היותה עיר נוצרית-ביזנטית, היא הותקפה במסגרת מסע הצלב הרביעי. ב-10 בנובמבר 1202 אף הוטל עליה מצור על ידי הלוחמים הוונציאנים. העיר נבזזה על מנת לממן את מסע הצלב. ב-18 בפברואר 1358 נחתם בעיר הסכם שלום, הסכם זאדאר, בין הרפובליקה של ונציה לבין הונגריה בשליטת המלך לאיוש הראשון, ששם קץ ליריבות בין הצדדים ואיפשר את פריחתה של הרפובליקה של רגוזה. ב-6 בדצמבר 1813 נכבשו "הפרובינציות הצרפתיות של איליריה" על ידי האימפריה האוסטרו-הונגרית וזאדאר הפכה לחלק מאימפריה זו. 

במהלך המאה ה-20 עברה מספר פעמים בין שלטון איטלקי ויוגוסלבי: במסגרת ברית לונדון הייתה אמורה העיר לעבור ולהיות עם תום מלחמת העולם הראשונה חלק מאיטליה. עם זאת, הוסכם שנית במסגרת חוזה סן-ז'רמן (1919). ב-1920, במסגרת הסכם רפאלו, עברה לידיים איטלקיות, אך ההסכם בוטל ב-1924 והיא חזרה לידי ממלכת יוגוסלביה. לאחר מלחמת העולם השנייה, במסגרת חוזה פריז, הפכה לחלק מיוגוסלביה (ולאחר התפרקות יוגוסלביה – לחלק מקרואטיה).

==ספורט==
מועדון הכדורסל ק.ק זאדאר נחשב לאחד המובילים באזורי יוגוסלביה לשעבר ומשתתף בליגה האדריאטית. בעיר פועל גם מועדון כדורגל בשם נ.ק. זאדאר ומועדון כדורסל נוסף בשם בוריק זאדאר.

==הקהילה היהודית==
תיעוד לנוכחות סוחרים, רופאים ובנקאיים יהודים בעיר קיימת החל מהמאה ה-14. במהלך המאה ה-16 תועדה במקום קהילה מאורגנת. בסוף המאה ה-19 היו בזאדאר אירועים אנטישמיים ומספר בני הקהילה הלך ופחת עד להפסקת הפעילות הקהילתית. ב-1910 התגוררו בעיר 55 יהודים וב-1938 מנתה הקהילה 49 נפשות.

==קישורים חיצוניים==

* 
* 
* 

==הערות שוליים==

*
קטגוריה:קרואטיה: ערים
קטגוריה:קרואטיה: ערי חוף
קטגוריה:קרואטיה: אתרי מורשת עולמית
זאדאר
סבסטיאן גריפיוס

סבסטיאן גריפיוס (גרמנית: Sebastian Gryphius; צרפתית: Sébastien Gryphe; סביבות 1493–1556) היה איש ספר, מדפיס ואיש רוח גרמני שחי בצרפת במהלך המאה ה-16. 
הסיכה ההראלדית של סבסטיאן גריפיוס בספר משנת 1532.]]
גריפיוס נולד ברויטלינגן בשנת 1492 לערך. הוא למד מאביו, מיכאל גרייף, את מלאכת הדפוס - שהייתה חדשה יחסית בזמנו. התלמד בוונציה וב-1520 עבר לליון שבצרפת, שם חי עד מותו. גריפיוס החל בפרסום חיבורים בנושאי חוק ומנהל באלפבית גותי. לאחר מכן, החל לפרסם קלאסיקות שנכתבו בשפה הלטינית ולתרגם קלאסיקות יווניות ללטינית. הוא גם פרסם חיבורים של בני זמנו, בין היתר של ארסמוס מרוטרדם, גיום בידה ופוליציאנו. 

ב-1536 הוא הקים, בסיועו הכלכלי של הוגו דה לה פורט, בית הוצאה לאור, שסימלו הגריפון, l'Atelier du Griffon. הוא גם החדיר לשוק את הכתב הקורסיבי (משופע) של אלדוס מנוטיוס. בשנות ה-40 של המאה ה-16 כבר היה ידוע כסוחר ספרים ומוציא לאור חשוב. הוא עבד גם עם סופרים מעוררי מחלוקת ותמך בכך בהפצת רעיונות חופשיים. בין חוג ידידיו היו הסופר אטיין דולה (אשר הועלה על המוקד ב-1546), אנדראה אלצ'יאטו וברתלמי אנו. גם פרנסואה רבלה, מגדולי סופרי התקופה, עבד עם גריפיוס ופרסם אצלו את תרגומיו לכתבי היפוקרטס וקלאודיוס גלנוס.

==קישורים חיצוניים==

קטגוריה:מדפיסים
קטגוריה:גרמנים
קטגוריה:ילידי 1493
קטגוריה:נפטרים ב-1556
אורי סבג (מפיק)

אורי סבג (7 באוקטובר 1962 - 9 בספטמבר 2008) היה מפיק קולנוע וטלוויזיה ישראלי שניהל את חברת ההפקות פרלייט יחד עם רעייתו, עינת ביקל.

נולד לטטה ומואיז סבג, אח לשניים. לאחר שירותו הצבאי בחיל השריון, למד סבג בבית צבי ושימש, לפני שהפך למפיק ראשי, כמנהל הפקה של הסרט "שמיכה חשמלית ושמה משה". על סרטו "הדברים שמאחורי השמש" היה מועמד לפרס הסרט הטוב ביותר של האקדמיה הישראלית לקולנוע. בספטמבר 2009 הוענק לו פרס אופיר מיוחד על הישגים והצטיינות מקצועית.

== פילמוגרפיה ==
* "קלרה הקדושה"
* "החברים של יאנה"
* "מבצע סבתא"
* "בית"ר פרובנס"
* "הדברים שמאחורי השמש"
* "אין שמות על הדלתות"
* "קרקס פלשתינה"
* "חלומו של הנרי"
* "הקרב על תל-חי"
* "מיי פירסט סוני"
* "לבנון"

סדרות טלוויזיה בהפקתו:
* "המקום"
* "תעשה לי ילד"

== קישורים חיצוניים ==

* 
* 

==הערות שוליים==

קטגוריה:מפיקי קולנוע ישראלים
קטגוריה:זוכי פרס אופיר
קטגוריה:בוגרי בית צבי
קטגוריה:זוכי פרס אופיר: הישגים מקצועיים
קטגוריה:ישראלים שנולדו ב-1962
קטגוריה:ישראלים שנפטרו ב-2008
ריצ'רד שיפרין

ריצ'רד מרטין שיפרין (באנגלית: Richard Martin Shiffrin, נולד ב-13 במרץ 1942) הוא פסיכולוג יהודי - אמריקאי, שנודע כחוקר בתחום הפסיכולוגיה הקוגניטיבית. הוא מכהן כפרופסור במחלקה לפסיכולוגיה ולמדעי המוח של אוניברסיטת אינדיאנה. בשנת 1995 נבחר באקדמיה הלאומית למדעים של ארצות הברית.

==ביוגרפיה==
שיפרין בוגר תואר ראשון במתמטיקה מאוניברסיטת ייל (1964) וב-1968 סיים את לימודי הדוקטורט באוניברסיטת סטנפורד בפסיכולוגיה ניסויית ובפסיכולוגיה מתמטית.

שיפרין התפרסם בזכות התאוריות שפיתח בתחום הקשב והזיכרון במסגרת מחקרו בפסיכולוגיה. בשנת 1968 פרסם שיפרין יחד עם עמיתו ריצ'רד אטקינסון את מודל שלושת המאגרים, לפיו המידע המתקבל מהסביבה מעובד במוח בשלושה מאגרי זיכרון מרכזיים: זיכרון חישה מיידי, זיכרון לטווח קצר, וזיכרון לטווח ארוך.

בשנת 1977 פרסם שיפרין את תאוריית הקשב ביחד עם וולטר שניידר. בשנת 1980 פרסם את מודל הזיכרון האסוציאטיבי (SAM), ששימש כמודל המקובל בתחום הפסיכולוגיה הקוגניטיבית עד תחילת שנות ה-2000. בשנת 1997 הרחיב שיפרין מודל זה ביחד עם מארק סטיוורס (Mark Steyvers) במה שנקרא Retrieving Effectively From Memory (REM) model.

===חייו הפרטיים===
שיפרין נשוי לג'ודית' מהי ויש להם ארבעה ילדים.
תחביביו העיקריים הם גלישת סקי בסגנון טלמרק וטיפוס צוקים.

==פרסים ואותות הוקרה==
*1976-1975 - זכה במלגת גוגנהיים
*הפרס להצטיינות במחקר של המכונים הלאומיים לבריאות הנפש של ארצות הברית
*1995 - חבר באקדמיה הלאומית למדעים של ארצות הברית
*1996 - חבר באקדמיה האמריקאית לאמנויות ולמדעים
*2002 - פרס דייוויד אי. רומלהרט על תרומותיו לניתוח הפורמלי של הקוגניציה האנושית
*2005 חבר בחברה הפוילוסופית האמריקאית
*2005 - פרס אטקינסון - מטעם האקדמיה הלאומית למדעים של ארצות הברית
*2007 - פרס ויליאם ג'יימס של האיגוד למדע הפסיכולוגיה בארצות הברית
*2014 - מדליית נשיא אוניברסיטת ייל להצטיינות

== קישורים חיצוניים ==

* [http://psych.indiana.edu/faculty/shiffrin.php, דף הבית של פרופסור ריצ'רד שיפרין באתר אוניברסיטת אינדיאנה (באנגלית)]
* [http://shiffrin.cogs.indiana.edu/cv.Oct%202011.htm קורות חיים]

קטגוריה:ערכים שבהם תבנית בריטניקה אינה מתאימה
קטגוריה:פסיכולוגים יהודים אמריקאים
קטגוריה:פסיכולוגיה קוגניטיבית
קטגוריה:בוגרי אוניברסיטת ייל
קטגוריה:בעלי תואר דוקטור מאוניברסיטת סטנפורד
קטגוריה:חברי האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:סגל אוניברסיטת אינדיאנה
קטגוריה:זוכי מלגת גוגנהיים
קטגוריה:זוכי פרס רומלהארט
קטגוריה:אמריקאים שנולדו ב-1942
דונלד השני, מלך סקוטלנד

דונלד השני (באנגלית: Donald II, בגאלית סקוטית: דומנל מק קאוסנטין- Domnall mac Causantín באיות עתיק, באיות מודרני: Dòmhnall mac Chòiseim, כלומר "דונלד בנו של קונסטנטין"; נפטר בשנת 900), המכונה "המשוגע" (Dásachtach), היה מלך סקוטלנד משנת 889 ועד מותו.

==קורות חיים==
דונלד היה בנו של קונסטנטין הראשון (קאוסנטין מק קינאדה), וזכה לכינוי "המשוגע" (dásachtach) בנבואת ברכאן - תיאור הניתן לאדם בעל התנהגות משתנה ואלימה, או אדם שאינו אחראי למעשיו.

דונלד עלה לשלטון לאחר מותו או הדחתו של גיריק (גיריק מק דונגייל) בתאריך שאינו ידוע בוודאות (ככל הנראה בשנת 889. על פי "דברי ימי מלכי אלבה" הוא מלך 11 שנים (עד שנת 900), ובתקופת מלכותו פשטו "אנשי הצפון" (הויקינגים) על ממלכתו מספר פעמים. דונלד לחם נגד הדנים וניצח בקרב, אולם נהרג באופידום פות'ר (Opidum Fother) - כיום דאנוטאר על ידי עובדי אלילים - ככל הנראה במהלך מתקפתו של האראלד בהיר השער. לפי מקורות אחרים נפטר בפורס במהלך קרב עם גאלים.

יש מלומדים הסבורים כי דונלד היה הראשון שכונה "מלך אלבה" - שינוי שהיה צעד ראשון בגיבושן של ממלכות הפיקטים לממלכת סקוטלנד (אולם מרבית המלומדים מתארכים שינוי זה לתקופת מלכותו של קונסטנטין השני (קאוסאנטין מק אייד).

על פי דברי ימי מלכי אלבה מלך אחריו אחיינו, קונסטנטין השני. ובנו, מלקולם מלך לאחר מכן.

על פי נבואת ברכאן מצוינת מלכותו של מלך אחר בין דונלד לקונסטנטין אשר מלך זמן קצר. תיאור זה מופיע גם בכרוניקון סקוטורום.

==קישורים חיצוניים== 

* [http://celt.ucc.ie/publishd.html דברי ימי אלסטר ודברי ימי טיגרנאך]
* [https://web.archive.org/web/20070606150144/http://www.arts.ed.ac.uk/scothist/booklets/sh1/documents-alba.html דברי ימי מלכי אלבה]
* 

קטגוריה:מלכי סקוטלנד
קטגוריה:בית אלפין
קטגוריה:נפטרים ב-900
אג'יאן איירליינס

מטוס [[איירבוס A320 של החברה נוחת בנתב"ג]]
מטוס [[איירבוס A321 של החברה]]
אג'יאן איירליינס (ביוונית: Αεροπορία Αιγαίου, באנגלית: Aegean Airlines) היא חברת התעופה הלאומית של יוון והגדולה במדינה. בסיסה הראשי נמצא בנמל התעופה אלפתריוס וניזלוס באתונה. על פי סקר שנערך ב-2016, החברה נבחרה לחברה הרביעית הכי אהובה באירופה.

==תולדות החברה==
אג'יאן איירליינס נוסדה בשנת 1987, כחברה לביצוע טיסות VIP, טיסות עסקים, וטיסות אמבולנס. במאי 1999 החלה לבצע טיסות נוסעים סדירות בין אתונה לסלוניקי ולהרקליון כשהיא משתמשת במטוסי RJ-100.

בשנת 2005 חתמה על הסכם שותפות עם לופטהנזה. שיתוף זה כולל שימוש של אג'יאן איירליינס במועדון הנוסע המתמיד Miles & More, וכן כל טיסות אג'יאן מבוצעות בשותפות קוד עם לופטהנזה. החברה זכתה בשנת 2018 בפרס חברת התעופה העולמית Skytrax, בתור חברת התעופה האזורית הטובה באירופה. לוח הזמנים של שנת 2019 כלל רשת של 151 יעדים, 31 מקומיים ו-120 בינלאומיים ב-44 מדינות. הטיסות בוצעו עם אחד הציים הצעירים ביותר באירופה, הכולל 61 מטוסים.<ref></ref>

בשנת 2014 רכשה החברה את חברת התעופה אולימפיק אייר. הרכישה עוכבה זמן רב על ידי הרשויות האירופאיות בשל החשש מחוסר תחרותיות בשוק התעופה היווני. כתוצאה מכך עומדים לרשות הנוסעים תדרי הטיסה וחיבורים גדולים יותר, כמו גם שיפור הנגישות לאיי יוון, כולל חלק מהמרוחקים יותר. כיום אולימפיק אייר ממשיכה לפעול באופן עצמאי והיא מפעילה רשת ענפה של קווים פנימיים ביוון וכן קו ללרנקה שבקפריסין.

==צי המטוסים==
צי המטוסים של החברה נכון לדצמבר 2022:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
!
! rowspan="2" style="width:50px;" | בצי
!
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:200px;" | הערות
|- style="color:white;background:#1d3d73;"
!
!
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A319-100
|BAE/Avro Rj 146-100
|1
|5
|החברה מזמינה 3 מטוסי A319
|12
|132
|144
|
|-
|איירבוס A320-200
|BAE/Avro RJ 100
|7
|10
|—
|12
|162
|174
|
|-
|איירבוס A320neo
|A320-100ceo
|1
|22
|20
|colspan=3|טרם נקבע
|
|-
|איירבוס A321-200
|A321-100ceo
|11
|
|—
|12
|189
|201
|
|-
|איירבוס A321neo
|A321LR
|7
|24
|10
|colspan=3|טרם נקבע
|
|-
!סה"כ
!
!49
!
!30
!colspan=4|
|}

==פעילות החברה בישראל==

נכון ל-2023, מפעילה החברה 2 טיסות יומיות סדירות בין נמל התעופה בן-גוריון לנמל התעופה הבינלאומי אתונה-אלפתריוס וניזלוס באתונה. קו סדיר נוסף של החברה הוא בין נמל התעופה בן-גוריון לסלוניקי המופעל בתדירות של 3 טיסות שבועיות.

בנוסף, מפעילה החברה טיסות שכר בחודשי הקיץ בין נמל התעופה בן-גוריון ליעדים שונים ביוון בין היתר לרודוס, כרתים, ומיקונוס.

== קישורים חיצוניים ==

* 

* מדיה וקבצים בנושא [http://www.airliners.net/search/photo.search?airlinesearch=Aegean%20Airlines&distinct_entry=true אגאן איירליינס] באתר Airliners.net

==הערות שוליים==

קטגוריה:סטאר אלייאנס
קטגוריה:חברות תעופה יווניות
קטגוריה:חברות הנסחרות בבורסה לניירות ערך בלונדון
בית מוריי

בית מוריי (באנגלית: House of Moray) הוא בית מלוכה שמלך בסקוטלנד בין השנים 1040–1058. מוצאו של בית המלוכה משבט קנל לואיירן (Cenél Loairn) והוא נקרא על שם אזור מוצאם של המלכים - ממוריי שבסקוטלנד.

==מלכי דאל ריאטה==
מספר מלכים השייכים לשבט קנל לואייר מלכו בדאל ריאטה בראשית המאה השמינית קודם לכיבוש הממלכה על ידי אואנגוס הראשון, מלך הפיקטים: 
* פרצ'אר פוטה
* אינבכלאך מק פרצ'ייר
* סלבאך מק פרצ'ייר
* דונגל מק סלבאך
* מורדאך מק אייבכלאיך

==מלכי סקוטלנד (מלכי אלבה)==
לאחר מותו של דאנקן הראשון בשנת 1040 שלטו שני מלכים מבית מוריי על סקוטלנד:
מקבת' השתלט על המלוכה לאחר שהרג את דאנקן השני. שלטונו של מקבת' היה ארוך ומוצלח, אולם בנו של דאנקן השני, מלקולם השלישי הדיח את מקבת' ואת יורשו (בנו החורג) לולאך והשיב לשלטון את בית דאנקלד.

{| width=90% class="wikitable"
! width=10% | דיוקן
! width=15% | שם מקובל
! width=15% | שם גאלי
! width=15% | משפחה
! width=10% | תקופת שלטון
! width=10% | תואר
! width=15% | כינוי
|-
|align="center"align="center"|מקבת' 
|align="center"|מק בת'ד מק פינדלאייך
|align="center"|בנו של פינדלאך ממוריי, נכדו של מלקום השלישי, ובעלה של נכדתו של קנת השלישי
|align="center"|1040 – 1057
|align="center"|Rí Alban מלך אלבה
|align="center"|האדום
|-
|align="center"align="center"|לולאך
|align="center"|לולאך מק גיל קומגיין
|align="center"|נינו של קנת השלישי
|align="center"|1057 – 1058
|align="center"|Rí Alban מלך אלבה
|align="center"|חסר המזל
|}

צאצאיו של לולאך: מאל סנכטאי מק לולאך ואואנגוס ממוריי (נהרג בשנת 1130) נשאו את התואר "מלכי מוריי" ולא את התואר "מלכי אלבה" (כינוייה של סקוטלנד באותה עת). אואנגוס נפטר בלא צאצאים זכרים ולאחר התואר עבר לויליאם פיץ דאנקן (אף שלא שלט במוריי).

*
מוריי
מוריי
קטגוריה:סקוטלנד: היסטוריה
פסיכותרפיה המרוכזת באדם

פסיכותרפיה המרוכזת באדם (Person-Centered Therapy), ידועה גם כטיפול ממוקד בלקוח (Client-centered therapy), היא שיטת טיפול שפותחה על ידי הפסיכולוג ההומניסטי קרל רוג'רס בשנת 1951. השיטה זוכה לשימוש נרחב בתחום בריאות הנפש ומהווה בסיס לאסכולת הפסיכותרפיה ההומניסטית.

רוג'רס מכנה את מקבל הטיפול בשם "לקוח", להבדיל מהמושגים "חולה", "פציינט" או "מטופל" אשר בעלי קונוטציה שללקוח יש מחלה או שבודקים אותו בניסוי. זאת משום שלמילה "לקוח" יש משמעות של לקיחת אחריות אקטיבית ורצונית לטפל בבעיות של עצמו. הטיפול בשיטה זו מתאים לאנשים בעלי שיקול דעת תקין היות שהטיפול בשיטה זו מונחה על ידי החלטות מקבל הטיפול ולא על ידי החלטות המטפל.

אחדים מרעיונותיו של רוג'רס ובייחוד עיקרון העל של השיטה, עקרון הלקוח במרכז, אומצו גם על ידי בעלי מקצועות טיפוליים מסוימים בתחומי הרפואה והפרא רפואה. המשותף למקצועות מסוימים אלה ולשיטת הפסיכותרפיה המרוכזת באדם הוא שהם נותנים שירות לאנשים בעלי שיקול דעת תקין, בתחומים בהם למקבל השירות יש כלים לשפוט את השירות שהוא מקבל.

== מרכיבי הטיפול ==
* עקרון הלקוח במרכז - הטיפול מתנהל לפי דרישות הלקוח.
מרכיבי היסוד של הטיפול הנפשי על פי רוג'רס הם:
*כנות
*אמפתיה
*הערכה חיובית לא מותנית

== תפקיד המטפל ==
תפקיד המטפל ליצור מערכת יחסים חיובית וסביבת טיפול לא שיפוטית. המטפל עושה זאת על ידי האזנה ושיקוף של רגשות ותחושות הלקוח. במסגרת הטיפול המטפל מעודד את הלקוח לבטא ולחשוף את עצמו מבלי להשתמש במנגנוני הגנה. מטרת הטיפול היא לטפל בחסכים ולערוך שינויים בדפוסי חשיבה תוך פיתוח הערכה עצמית גבוהה. באופן זה גוברים סיכוייו של הלקוח לקבל את עצמו, להגיע למימוש עצמי ולתפקד בשלמות.

קטגוריה:פסיכותרפיה
קטגוריה:פסיכולוגיה הומניסטית
זלמן ברנסטין

זלמן חיים (בעבר גם סנפורד צ'ארלס) ברנסטין (Zalman Chaim (Sanford C.) Bernstein; 1926 – 6 בינואר 1999) היה איש עסקים ופילנתרופ יהודי-אמריקאי, שתרם לארגונים יהודיים ברחבי העולם, והקים בין היתר את ארגון קרן תקווה, צו פיוס וקרן אבי חי.

==חייו ואישיותו== 
ברנסטין נולד ב-1926 בברוקלין, ניו יורק, למשפחה יהודית דלת אמצעים. בגיל 18 גויס לצי האמריקני, ושירת כקצין אספקה ימית במלחמת העולם השנייה. עם שחרורו פנה ללימודי כלכלה וחשבונאות באוניברסיטת ניו יורק, ובהמשך קיבל תואר שני במינהל עסקים באוניברסיטת הרווארד.

הלוגו של החברה
עם תום לימודיו עבד ברנסטין במשך כמה שנים כיועץ כלכלי בתוכנית מרשל (Marshall Plan), במטרה לשקם את הכלכלה האירופית, תוך התבססות על שווקים חופשיים.

בגיל 41, לאחר שמילא שורה של תפקידים בעולם העסקים (בהם שותפות עם אחיו הצעיר, והעסקת אביו כשכיר), הקים ברנסטין את חברת ההשקעות Sanford C. Bernstein & Co, שהפכה לאחת החברות המצליחות בוול סטריט. החברה נתנה בשיאה שירות ל-25,000 לקוחות, וגלגלה 80 מיליארד דולרים בשנה.

בגיל 30 נישא לאשה לא יהודייה מצרפת. ברנסטין חי במשך רוב חייו במנותק מהיהדות הדתית. עם מות אביו בהיותו בן 50, החל לומר קדיש והתקרב ליהדות, בהשפעתו של הרב שלמה ריסקין. השניים החלו ללמוד תורה מדי שבוע, ואט אט הפך ברנסטין ליהודי אורתודוקסי שומר מצוות, ושינה את שמו לשמו היהודי זלמן חיים. במקביל נפרד מאשתו הגויה ונישא לאישה יהודייה. ברנסטין תרם מאות מיליונים של דולרים לארגוני צדקה ותרבות יהודיים ברחבי העולם, בהם מרכז שלם וכן קרן אבי חי שהקים בשנת 1984, במטרה לקרב יהודים ליהדות ותרבותה בישראל ובחו"ל.

ב-1988 הקים ברנסטין את קרן תקווה וכיהן כיו"ר הקרן עד למותו.

בשנת 1989 עלה ברנסטין לישראל ובנה את ביתו בשכונת ימין משה בירושלים. שלוש שנים לאחר מכן פרש מעסקיו, ובשש השנים עד למותו ממחלת הלימפומה השקיע את כל מרצו בקידום ופיתוח ארגונים יהודיים בישראל. הוא נקבר בבית הקברות בהר הזיתים, ולאחר מותו המשיכה אלמנתו, מֵם ברנסטין, בפעילות פילנתרופית למען חינוך ותרבות יהודית.

==לקריאה נוספת==
* שלמה ריסקין, [http://www.ou.org/publications/ja/5759summer/bernsteinprofile.pdf An Unorthodox Orthodox Baal Teshuvah]
* [http://tikvahfund.org/docLib/20091023_ZalmanCBernstein19261999.pdf Zalman Chaim Bernstein] 
* [http://www.shalem.org.il/heb/events/?did=166 אתר מרכז שלם]
* [https://www.bernstein.com/ אתר בית ההשקעות סנפורד ברנסטין] 
* [http://www.forward.com/articles/the-forward-50-5/ מידע על פעילות החסד של אלמנתו] 
* [http://www.avichai.org.il/ אתר קרן אבי חי]
<div class="mw-content-ltr">
* Steve Lipman, [http://www.thejewishweek.com/news/new-york-news/sanford-bernsteins-second-life Sanford Bernstein's Second Life], The Jewish Week, January 15, 1999
</div>

==הערות שוליים==

קטגוריה:ניו יורק: אישים
קטגוריה:קצינים וחוגרים יהודים בצי ארצות הברית
קטגוריה:אנשי עסקים יהודים אמריקאים
קטגוריה:נדבנים יהודים אמריקאים
קטגוריה:מיליארדרים יהודים אמריקאים
קטגוריה:ימין משה: אישים
קטגוריה:יהודים הקבורים בהר הזיתים: חלקות החסידים
קטגוריה:חוזרים בתשובה
קטגוריה:קרן תקווה
קטגוריה:אמריקאים שנולדו ב-1926
קטגוריה:אמריקאים שנפטרו ב-1999
האיגרת אל האלכסנדרונים

האיגרת אל האלכסנדרונים היא איגרת חיצונית, שאינה חלק מספרי הברית החדשה - כתבי הקודש של הנצרות.

האיגרת משויכת לשליח פאולוס (שאול התרסי), אולם כבר בעת העתיקה היה ברור שהן מאוחרות וכי לא נכתבו על ידי פאולוס. האיגרת מוזכרת בקלף מוראטוריאן - אחת הרשימות הקדומות של ספרי הברית החדשה, ובקלף זה מצוין פאולוס ככותב האיגרת, יחד עם זאת מצוין כי מדובר באיגרת מזויפת וכי היא נכתבה על ידי מרקיון כדי לקדם את תורתו.

האיגרת עצמה אבדה, אולם יש הסבורים כי שריד ממנה נמצא בספריית בוביו, אף שחוקרים אחרים סבורים שקלף זה שנתגלה הוא גרסה אחרת של האיגרת אל העברים. 

==קישורים חיצוניים==

קטגוריה:ערכים שבהם תבנית בריטניקה אינה מתאימה
אלכסנדרונים
אלכסנדרונים
קטגוריה:פסאודואפיגרפיה
קטגוריה:יצירות אבודות
אהרון גרשגורן

אהרון (אהרל'ה) גרשגורן (נולד ב-25 ביוני 1948 בחיפה) הוא כדורגלן ומאמן כדורגל ישראלי לשעבר, ששיחק במשך רוב הקריירה שלו בקבוצת מכבי חיפה בעמדת הקשר המרכזי.

==קריירה==
גרשגורן הצטרף לראשונה למחלקת הנוער של מכבי חיפה בשנת 1958 בגיל 10. בשנת 1962 הוא התקדם לקבוצת הנוער, וב-1963 זומן לסגל נבחרת הנוער של ישראל ולקח עמה חלק במשחקי אליפויות אסיה לנוער בבנגקוק ובסיאול, ובחלקם אף שימש כקפטן הנבחרת. בנערותו הוא נחשב לשחקן התקפי, ששיחק רבות בעמדת החלוץ.

בשנת 1964, בגיל 16 בלבד, שיחק גרשגורן לראשונה במדי הקבוצה הבוגרת של מכבי חיפה. עם הגעתו לבוגרים, מאמנו אברהם מנצ'ל פיתח אצלו את יכולת הקישור והתמיכה גם בהגנה. ב-1965 הוא ירד עם הקבוצה לליגת המשנה, אך בעונה שלאחר מכן חזר עמה לליגה הבכירה, תוך כדי שלקח תפקיד של שחקן מפתח בקבוצה ואף כבש שישה שערים במשחק כנגד הפועל קריית שמונה, מה שהפך אותו לשיאן כיבושי השערים במשחק אחד בתולדות המועדון. לאחר חזרתה של מכבי חיפה לליגה העליונה, היא הייתה מועמדת מספר פעמים לזכייה באליפות הליגה, אך כשלה בניסיונותיה לעשות זאת.

ב-1966 זומן גרשגורן לראשונה לנבחרת ישראל, אך לא זכה לדקות משחק. במחנה האימונים באתיופיה לקראת הנסיעה למונדיאל 1970 שנערך במקסיקו, התברר כי הוא פצוע. אף על פי שהתברר לבסוף כי הוא כשיר ונבדק מבחינה רפואית, הוא נפצע פעם נוספת במהלך אימון הנבחרת, ונאלץ להיעדר מטורניר גביע העולם. בכל השנים שנכלל בסגל הנבחרת, הוא לא השתתף באף משחק רשמי.

בשנת 1973 החל גרשגורן לעבוד הן כמורה לחינוך גופני בבית הספר התיכון "גימנסיה ביאליק" בחיפה, תפקיד אותו מילא עד סגירת בית הספר ב-1983 והן במסגרת היחידה לחינוך גופני בטכניון. כעבור שנה הוא פרש ממשחק פעיל והפך למאמנה של קבוצת הפועל נהריה. אף על פי כן, הוא חזר לשחק במכבי חיפה כעבור חצי שנה לאחר שהקבוצה ביקשה ממנו לחזור עקב הזדקקותה לעזרה במאבקיה בליגת המשנה, אליה ירדה שוב ב-1974. ב-1976 הוא עמד שוב בפני פרישה ממשחק, עקב פציעה בגיד אכילס שדרשה ממנו לעבור ניתוח יקר בגרמניה. על אף הספקות, הוא המשיך לשחק, ובסיום עונת פרש סופית. קריירת המשחק שלו במכבי חיפה נמשכה 14 שנים.

בעונת 1980–1981 סיים גרשגורן לאמן את הפועל אפיקים והחל לאמן את הפועל טבריה בליגה הארצית. בשנת 1984 החל גרשגורן לאמן את הפועל חיפה, וב-1986 הוא חזר לשמש כמאמנה של הפועל טבריה, ולאחר מכן פרש מאימון.

גרשגורן נשוי לאילנה ואב ל-3 ילדים. הוא בעל תואר שני בחינוך (1995), ותואר דוקטור בחינוך גופני (2000). הוא מקיים חוגי כדורגל לילדים במועדון הספורט הוד הכרמל, וכן קייטנות. כמו כן, שימש בעבר כראש היחידה לחינוך גופני בטכניון.

==קישורים חיצוניים==

* [https://web.archive.org/web/20051218085038/http://maccabi-haifa.walla.co.il/ts.cgi?tsscript=player&id=2188 אהרון גרשגורן] באתר הרשמי של מכבי חיפה

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי חיפה
קטגוריה:מאמני כדורגל ישראלים
קטגוריה:חיפה: כדורגלנים
קטגוריה:מאמני הפועל חיפה
קטגוריה:ישראלים שנולדו ב-1948
צילום על-סגול

צילום על-סגול הוא תהליך צילום תמונות באמצעות אור בתחום העל-סגול (UV) של הספקטרום בלבד. לצילום על-סגול יש שימוש ברפואה, בדרמטולוגיה, בקרימינולוגיה ובתיאטרון.

==רקע על קרינת על-סגול==
צילום על-סגול בחלל
האור הנראה לעין אנושית הוא באורך גל שבין 400 ל-750 ננומטר, ובתחום זה נעשה שימוש בצילום סטנדרטי. התחום שמ-1 ועד 400 ננומטר ידוע בתור התחום העל-סגול. תחום זה אינו נראה לעין אנושית, ובשל כך בצילום רגיל הוא מסונן מהתמונה כדי שלא להסיט את צבעי התמונה מהצבעים שהאדם רואה. תחום ה-UV מחולק לשלושה תתי-תחומים:
* על-סגול קרוב (באורך גל 380–200 ננומטר; ובקיצור: NUV).
* על-סגול רחוק (באורך גל 200–10 ננומטר; ובקיצור: FUV).
* על-סגול אקסטרים (באורך גל 1–31 ננומטר; ובקיצור: EUV או XUV).

רק תחום העל-סגול הקרוב משמש לצילום על-סגול, שכן אוויר רגיל חוסם אור באורכי גל הנמוכים מכ-200 ננומטר, ועדשות זכוכית חוסמות אור באורכי גל הנמוכים מ-180 ננומטרים. בצילום על-סגול מחלקים את התחום העל-סגול הקרוב לשלושה תחומים שונים (יש להבחין ביניהם לבין התחומים הפיזיקליים של אורכי הגל):
* על-סגול קצר - מ-200 ועד 280 ננומטרים. נקרא UV-C.
* על-סגול בינוני - מ-280 ועד 320 ננומטרים. נקרא UV-B.
* על-סגול ארוך - מ-320 ועד 400 ננומטרים. נקרא UV-A.

==מקורות העל-סגול==
מקור העל-סגול הזמין ביותר הוא אור השמש, אך האיכות והכמות של הקרינה תלויה בתנאים האטמוספירים, כאשר ככל שהיום בהיר ויבש יותר כך כמות אור העל-סגול גדלה. מקור מלאכותי אחר הוא מבזק (פלאש) בשילוב מחזיר אלומיניום. 

==קישורים חיצוניים==

קטגוריה:ערכים שבהם תבנית בריטניקה אינה מתאימה
על-סגול
בילי ריי סיירוס

ויליאם "בילי" ריי סיירוס (באנגלית: William Billy Ray Cyrus; נולד ב-25 באוגוסט 1961 בקנטקי, ארצות הברית) הוא זמר מוזיקת קאנטרי, שחקן וכותב שירים אמריקאי, שהתפרסם בעיקר בזכות הסינגל הראשון שלו "Achy Breaky Heart".

== ביוגרפיה ==
בילי ריי סיירוס נולד ב-25 באוגוסט 1961 בפלטוודס, קנטקי.

== קריירה ==
=== זמר ===
לסיירוס, זמר עם אלבומי פלטינה רבים, היו 8 סינגלים ברשימת עשרת הטובים של בילבורד במדור "שירי קאנטרי לוהטים". האלבום המצליח ביותר שלו ("Some Gave All") זיכה אותו בתשעה אלבומי פלטינה בארצות הברית ו-20 מיליון עותקים ברחבי העולם. במהלך הקריירה שלו הוציא סיירוס 29 סינגלים ש-15 מהם דורגו ב-40 המובילים.

ב 2018 הוא הוציא שיר מפורסם עם ליל נאס אקס "Old Town Road", לו הם הוציאו גם רמיקס.

=== שחקן ===
מ-2001 עד 2004 כיכב סיירוס בתוכנית הדרמה "דוק", שעסקה ברופא כפרי שעבר ממונטנה לניו יורק. בסוף שנת 2005 החל סיירוס לככב בתוכנית האנה מונטנה בערוץ דיסני עם בתו מיילי סיירוס. בשנת 2007 סיירוס היה המודח השביעי בעונה הרביעית של תוכנית המציאות האמריקאית, רוקדים עם כוכבים. בשנת 2010 כיכב בסרט "מרגל במשרה חלקית". ב-2016 החל לככב בסיטקום "Still the King" בתפקיד וורנון בראונמיול. ביולי 2017 שב לעונה השנייה והאחרונה.

== חיים אישיים ==
משנת 1986 ועד גירושיהם בשנת 1991, סיירוס היה נשוי לסינדי סמית'.

בשנת 1992, סיירוס הפך לאב לשני ילדים מנשים שונות: כריסטופר קודי, שנולד באפריל 1992 לקריסטין לאקי, ומיילי סיירוס, שנולדה בנובמבר 1992 ללטישיה "טיש" פינלי. סיירוס התחייב בפני לאקי לתמוך בה ובבנם; היא גידלה את כריסטופר בקרוליינה הדרומית. ב-28 בדצמבר 1993 נישא סיירוס בחשאי לפינלי, בניגוד לעצת חברת התקליטים שלו. היא הייתה בהריון עם בנם השני, ברייסון. יש להם שלושה ילדים משותפים: מיילי ריי (נולדה בתור דסטיני הופ), ברייסון צ'אנס, ונואה לינדזי סיירוס. הוא גם אימץ את שני הילדים של פינלי מנישואיה הראשונים: ברנדי וטרייס. ביוני 2021, סיירוס הפך לסבא בפעם הראשונה כשברייסון ואשתו סטלה הביאו לעולם את בנם הראשון.

ב-26 באוקטובר 2010, סיירוס הגיש בקשה לגירושים בטנסי. אבל בשנה שלאחר מכן, במרץ 2011, סיירוס הפסיק את התהליך. ב-13 ביוני 2013, טיש הגישה בקשה לגירושין לאחר 19 שנות נישואים. ביולי 2013 דווח כי בני הזוג נמצאים בטיפול והפסיקו את תהליך הגירושין. בשנת 2017, תיק הגירושין השני נדחה רשמית על ידי בית המשפט מאחר שבני הזוג לא הופיעו. באפריל 2022, טיש סיירוס הגישה בקשה לגירושין בפעם השנייה, כשבמסמכי הגירושין מצוין שהם היו פרודים במשך יותר משנתיים.

== קישורים חיצוניים ==

* 

* [http://www.cmt.com/artists/az/cyrus_billy_ray/artist.jhtml בילי ריי סיירוס באתר CMT]

קטגוריה:ערכים שבהם תבנית בריטניקה אינה מתאימה
קטגוריה:זמרים אמריקאים
קטגוריה:שחקני קולנוע וטלוויזיה אמריקאים
קטגוריה:ערוץ דיסני: שחקנים ומנחים
קטגוריה:מיילי סיירוס
קטגוריה:זמרי קאנטרי
קטגוריה:זמרי-יוצרי קאנטרי אמריקאים
קטגוריה:זוכי פרס פטל הזהב: שחקנים
קטגוריה:זוכי פרס בחירת הנוער
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1961
ספיקה (כוכב)

{| align="left"
|

|-
|

|-
|

|}
ספיקה (בלועזית: Spica - או α בבתולה) הוא הכוכב הבהיר ביותר בקבוצת הכוכבים בתולה ואף אחד מהכוכבים הבהירים ביותר בשמי הלילה. הכוכב נמצא קרוב מאוד למישור המלקה כך שהשמש עוברת כ-2 מעלות ממנו והירח וכוכבי הלכת עוברים לעיתים על פניו ומסתירים אותו. פרוש השם ספיקה בלטינית הוא שיבולת והוא מייצג את אלומת השיבולים שמחזיקה הבתולה בידה. את הכוכב קל לאתר על ידי כך שממשיכים את ידית העגלה הגדולה ומגיעים לכוכב בהיר מאוד - ארקטורוס. ממשיכים את הקשת הלאה ומגיעים לכוכב בהיר בודד, ללא כוכבים בולטים אחרים בסביבתו, וזהו ספיקה.

==מאפיינים==
ספיקה הוא למעשה כוכב זוגי במרחק של כ-260 שנות אור, המורכב מזוג כוכבים כחולים המקיפים זה את זה במרחק קטן של כ-0.12 יחידות אסטרונומיות ובזמן הקפה של כ-4 ימים. המרחק הקטן והמסה הגדולה יחסית של הכוכבים גורמת לכוח גאות חזק ביניהם שהופך את צורתם לאליפסואידית. כתוצאה מכך גודלם הזוויתי של הכוכבים כפי שהוא נצפה מכדור הארץ משתנה גם כן במחזוריות של 4 ימים וגורם לשינוי מחזורי של כ-0.1 דרגות בבהירות נראית הנראית של הזוג. בעבר חשבו שהשינוי בבהירות נובע מליקוי מאורות שבו עובר הכוכב הפחות בהיר על פני הכוכב השני וגורם לירידה בבהירות הכוללת. בשל קרבתו למישור המלקה מוסתר הכוכב מדי פעם על ידי הירח ולעיתים נדירות על ידי כוכב חמה ונוגה.

===מאפייני ספיקה A===
ספיקה A הוא כוכב כחול שמאסתו כ-11 מסות שמש, רדיוסו כ-7.8 רדיוסי שמש ומאיר בעוצמה חזקה יותר מפי 2000 ממנה בתחום הנראה. עם זאת, בשל הטמפרטורה הגבוהה שלו - כ-22,400 קלווין, רוב הקרינה הנפלטת ממנו היא בתחום העל סגול ועוצמת הארתו הכוללת היא פי 13,400 מן השמש. הכוכב בשלב סיום המימן שבליבתו והוא צפוי לעבור להתיך הליום תוך התנפחות והתקררות שתוציא אותו מהסדרה הראשית ותהפוך אותו לענק. הכוכב היה בעבר כוכב משתנה מהסוג של β בקפאוס ובהירותו הייתה משתנה בכ-0.015 דרגות בהירות במחזוריות של כ-6.5 שעות, אך מאז 1970 ההשתנות פסקה. מסתו היא על גבול הפיכה לסופרנובה כך שגורלו אינו ידוע.

===מאפייני ספיקה B===
ספיקה B הוא כוכב הסדרה הראשית - כחול שמסתו כ-7 מסות שמש, רדיוסו כ-4 רדיוסי שמש ומאיר בעוצמה חזקה יותר מפי 500 ממנה בתחום הנראה. בדומה לספיקה A, חלק ניכר של הקרינה הנפלטת ממנו היא בתחום העל־סגול ועוצמת הארתו הכוללת היא פי 1,700 מאשר השמש. כוכב זה צפוי לסיים את חייו כננס לבן.

==קישורים חיצוניים==

* [http://stars.astro.illinois.edu/sow/spica.html ספיקה באתר של ג'ים קלר]
* [http://jumk.de/astronomie/big-stars/spica.shtml ספיקה ב-Jumk.de Webprojects]
* 
* 

==הערות שוליים==

קטגוריה:כוכבי הסדרה הראשית מסוג B
קטגוריה:כוכבים כפולים
קטגוריה:משתני בטא בקפאוס
קטגוריה:קבוצת הכוכבים בתולה
קטגוריה:כוכבים בהירים
אוברוי טריידנט

צילום המלון מתוך החצר הפנימית
לובי המלון
מלון אוברוי טריידנט, הקרוי גם אוברוי מומבאי, מגדלי הילטון ומגדלי טריידנט, הוא בית מלון יוקרתי בן 5 כוכבים ברובע מארין דרייב בעיר מומבאי שבהודו, השייך לרשת בתי המלון אוברוי.

== היסטוריה ==
המלון שנבנה ב-1986 ומונה כיום 287 חדרים נחשב כמלון השני בפארו בדרום מומבאי (אחרי מלון טאג' מהאל), ומקובל מאוד על אנשי עסקים ישראלים המגיעים לעיר.

ב-26 בנובמבר 2008 נמנה המלון עם האתרים שהותקפו במתקפת הטרור במומבאי. במצור שנמשך שלושה ימים נרצחו כ-30 איש במלון. המלון ניזוק וכל אורחיו פונו ממנו לבתי מלון חלופיים.
באפריל 2010, לאחר שיפוץ שנאמד בכ-45 מיליון דולר נפתח מחדש המלון וכולל מנגנוני ביטחון מוגברים.

==קישורים חיצוניים==

*[https://web.archive.org/web/20081204003730/http://www.oberoimumbai.com/Hotel/Hotel-Overview.aspx אתר המלון]
*[http://economictimes.indiatimes.com/News/News_By_Industry/Services/Hotels__Restaurants/Hilton_Mumbai_to_be_named_Trident_Towers/rssarticleshow/2410225.cms הודעה על שינוי שמו של המלון ופרטים נוספים]

==הערות שוליים==

קטגוריה:הודו: בתי מלון
קטגוריה:מומבאי: מבנים
אנוס (שימפנזה)

אנוס מוכן להכנסתו לחללית
אנוס (באנגלית: Enos, מת ב-4 בנובמבר 1962) היה השימפנזה הראשון שהקיף את כדור הארץ בחללית אמריקאית וחזר.

שמו של הקוף, אנוס, הוא השם התנ"כי לאנוש בהגייה האנגלית.

אנוס עבר סדרת אימונים באוניברסיטת קנטקי, ואחר כך בבסיס חיל האוויר של ארצות הברית. סדרת אימונים זו הייתה מפרכת יותר מזו שעבר קודמו, "האם", שהיה השימפנז הראשון בחלל. אימוניו הכינו אותו בין היתר למצב חוסר משקל.

אנוס שוגר בחללית מרקורי ששוגרה על ידי טיל אטלס 5 ב-29 בנובמבר 1961, השלים את הקפתו הראשונה בתוך שעה ו-28.5 דקות, ונחת לאחר שתי הקפות במקום שלוש שתוכננו כי לחללית היו רעידות מוגזמות בזמן שהופעלו מנועיה לצורך שינוי כיוון.

תא הנחיתה נחת בים, ומיד כשחולץ מהתא התנהג אנוס בחופשיות כאילו לא אירע דבר, ובכך הוכיח את עמידותם של יצורים חיים למסע בחלל, והכשיר את השטח לטיסה המאוישת הראשונה.

==קישורים חיצוניים==

* [https://youtu.be/8zeA6brt2OU אנוס משוגר לחלל], ארכיון הסרטונים של AP, נובמבר 29, 1961

קטגוריה:שימפנזים מפורסמים
קטגוריה:ארצות הברית: בעלי חיים מפורסמים
קטגוריה:תוכנית מרקורי
קטגוריה:בעלי חיים בחלל
גן תעשייה

גן תעשייה או: פארק טכנולוגי הוא מוסד המהווה חממה לתעשיינים ויזמים בראשית דרכם. גן התעשייה מאגד בשטחו מפעלי תעשייה קטנים, המצויים בשלבי הקמה, ומאפשר להם לחסוך בהוצאות על ידי שכירה משותפת של שירותים. המפעלים שבשטח גן התעשייה יכולים לשכור יחדיו שירותי משרד, אריזה ושיווק שמפעל קטן מתקשה לשכור בעצמו. כשהמפעלים שבגן מתבססים כלכלית, הם עוזבים את הגן ועל פי רוב הם מתמקמים מחדש באזור התעשייה שמחוץ לגן. 

יתרון אפקטיבי זה נובע גם מתוך מבנה הגן ומתוך השירותים הנלווים שהוא מספק (חדר אוכל וקפיטריה לשימוש הצוות ומבקרים, שירותי ביטחון כלליים ומאורגנים, תכנון נוף, גינון וניקיון, איסוף אשפה, שירותי דואר, אולמות כינוס, ישיבות והרצאות, שירותי תחזוקה כללית וכדומה).

היזם חופשי להתמקד בנושאים שהם בעדיפות ראשונה, כמו ייצור ושיווק המוצר. כך הוא יוכל לתפקד במלוא כוחו, תוך שהוא מתרכז בהיבטים הקריטיים של העסק, הודות לתמיכה הישירה שהוא מקבל מסביבת הגן. הגנים ממוקמים בתוך אזורי תעשייה כללית, בהם יוכלו חברות, לאחר תקופת צמיחה מסוימת, לעבור למתקנים גדולים יותר.

מטרת גן התעשייה, אפוא, היא לשמש בית זמני עבור המפעל עד שיוכל לעמוד על רגליו ולהיות עצמאי כלכלית, וכדי שיוכל להגיע למצב בו המפעל בשל לעזוב את גן התעשייה, לשכור שטח ומבנה, ולהקים את המפעל כאשר יש לו בסיס התחלי איתן.

על החברות המצטרפות לגן התעשייה לעמוד בשלושה תנאים: בעלות פרטית, מגמת יצוא ותעשייה נקייה השומרת על איכות הסביבה. על החברה להציג תוכנית עסקית ולהציג יכולות ייצור ושיווק. החברות הצעירות נהנות מהדרכה של תעשיינים ויזמים מנוסים לצד גישה למרכז העסקים המשוכלל של גן התעשייה.

גני התעשייה ממוקמים באזור פיתוח א'. מדינת ישראל מעניקה לחברות הממוקמות באזורים אלו הטבות כלכליות נוספות על מנת לעודד את פעילותן שם. הטבות אלו כוללות תמריץ השקעה בסך 24% מכלל ההשקעות, או לחלופין, פטור מתשלום מס הכנסה למשך 10 שנים.

הוגה שיטת גן התעשייה הוא סטף ורטהיימר שהקים את גן התעשייה הראשון בתפן. אחריו נבנו גני תעשייה נוספים בתל חי, בעומר ובלבון. נכון לעשור הראשון של המאה ה-21 ישנם במדינת ישראל גני תעשייה רבים. גני התעשייה מוקמים ומסובסדים, על פי רוב, על ידי הרשויות המקומיות במטרה לפתח את התעשייה בשטחן.

בחלק מגני התעשייה מכילים גם מוזיאונים שמהווים מוקדי משיכה לביקורי משפחות וטיולי בתי ספר. ביקור הקהל הרחב בגני התעשייה מסייע בשינוי תדמיתה של התעשייה כמקום עבודה רועש, אפוף עשן ומלוכלך.

== ראו גם ==
* אזור תעשייה

== קישורים חיצוניים ==
* [http://www.omuseums.org.il גני התעשייה והמוזיאונים הפתוחים]
* [http://www.tefen.org.il המועצה המקומית התעשייתית מגדל תפן]

קטגוריה:כלכלה
קטגוריה:אזורי תעשייה
קטגוריה:גאוגרפיה עירונית
מוקסה

ערכת מוקסה מסורתית מאיבוקי שב[[יפן.]]
מוקסה היא מילה ביפנית שמשמעותה צמח לבעירה ומשמשת ברפואה סינית.

את המוקסה מכינים מצמח הלענה. המוקסה, הידועה כצמח מרפא יאנגי, היא שיטת חימום המהווה חלק בלתי נפרד מהרפואה הסינית. יכולה לעמוד כטיפול בפני עצמו או כתוספת לשיטות טיפול אחרות (בעיקר עם דיקור סיני). החימום מתקבל על ידי שרפת צמח הלענה ברמות עיבוד שונות, על פי האפקט הרצוי. ישנן צורות רבות לשימוש במוקסה. הידועה מכולן היא שימוש ב"מוקסה סטיק" – נייר אורז שמולא בתערובת של עלי לענה טחונים ביחד עם סיבי כותנה. ניתן גם לשים את התערובת ישירות על האזור הרצוי. 

==קישורים חיצוניים==

קטגוריה:צמחי מרפא
קטגוריה:רפואה סינית